દરરોજ બે કલાક જૈન સ્તોત્ર ભણાવનારા, સ્વાધ્યાય કરનારા કુમાર ચૅટરજી આ વિશ્વ ધર્મસંસદમાં જિન શાસનનું પ્રતિનિધિત્વ કરશે એ સારુ આજે સાયન (ઈસ્ટ)ના ષણ્મુખાનંદ હૉલમાં ઇન્ટરનૅશનલ જૈન ફાઉન્ડેશન અને સમસ્ત મહાજન નામની બે સંસ્થાઓએ તેમનો અભિવાદન કાર્યક્રમ રાખ્યો છે જેમાં તેમને ધર્મધજા અર્પણ થશે, સાથે જ જૈન સંગીતવિશારદ અવૉર્ડ પણ આપવામાં આવશે અને હજારો જીવોને કતલખાને લઈ જતા અટકાવનાર મનોજ ઓસવાલને જીવદયા અવૉર્ડ તેમ જ ત્રીસ વર્ષથી જૈન ધર્મનાં સાધુ-સાધ્વીજીઓને સંસ્કૃત ભણાવનાર ડૉ. મૃગેન્દ્ર ઝાને ‘ભાષા વિશારદ અવૉર્ડ-સંસ્કૃત’ અર્પણ કરવામાં આવશે. ૧૩થી વધુ જૈન આચાર્યભગવંતો અને અનેક સાધુમહારાજની ઉપસ્થિતિમાં થનારા આ પ્રોગ્રામમાં કુમાર ચૅટરજી વિશ્વ ધર્મસંસદમાં રજૂ કરનારો પ્રોગ્રામ પણ પેશ કરશે.